《文与可学士墨君堂》
宋代·苏辙

虚堂竹丛间，那复压竹远。
风庭响交戛，月牖散凌乱。
尚恐昼掩关，婵娟不长见。
中堂开素壁，萧飒起霜干。
随宜赋生意，落笔皆葱茜。
根茎杂土石，枝叶互长短。
依依露下绿，冉冉风中展。
开门视丛薄，与此终何辨。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。